מערכת חוש הריח באדם: 1. פקעת ההרחה (Olfactory bulb) ‏ 2. תא מיטראלי (mitral cell) ‏3. עצם 4. תאי אפיתל אפיים (Nasal epithelium )‏5. גלומרולוס 6. תאים קולטי ריח (Olfactory receptor cells)
ציור של נערה מריחה פרחים משנת 1864
**חוש הריח** הוא היכולת להבחין בכימיקלים נדיפים באוויר. ברקמת האף של האדם קיימים תאים קולטי ריח ודרך גירוי עצבי עובר המידע למוח. חוש הריח מתקיים בצורות שונות גם בקרב בעלי חיים.

פעילות
------

חוש הריח וחוש הטעם בנויים על כימורצפטורים. שני החושים תלויים בריכוזים של חומרים שמומסים בדרך כלל בנוזל. שניהם פועלים בדרך כלל בשילוב זה עם זה, ומסייעים לזהות את טיב המזון, ולהימנע, לדוגמה, מאכילת מזון רעיל או מקולקל. כ־80% מטעמו של האוכל נקבע על ידי חוש הריח.

ברקמת האף קיימים תאים קולטי ריח (Olfactory cells), שחשים בשינויים בריכוזי חומרים שונים, ומעבירים מידע זה בצורת דחף עצבי. הדחף עובר דרך מעברים מיוחדים בגולגולת אל פקעת ההרחה (Olfactory Bulb), שמעבירה את המידע דרך עצב הריח אל מרכז ההרחה במוח.

מבחינה אנטומית, שונים חוש הריח וחוש הטעם משאר החושים בהיותם איפסילטרליים – כלומר, הם מעובדים בהמיספרת המוח שנמצאת באותו צד ממנו הגיע הגירוי; כך, גירוי שנקלט בנחיר השמאלי באף יעובד בהמיספרת המוח השמאלית, ולהפך. ריצ'רד אקסל ולינדה באק זכו בפרס נובל לפיזיולוגיה או לרפואה בגין מחקרם על הדרך בה עובד חוש הריח במוח.

באף האנושי קיימים כ-6 מיליון קולטנים, המתחלקים לכ-400 סוגי טיפוסים שונים. משך החיים של רצפטור הוא כ-60 יום.

בעבר העריכו את מספר הריחות שאדם יכול להבחין ביניהם ב-10,000 אך מחקר חדש מעריך שהמספר גדול בהרבה. ההערכה עבור בעלי חוש ריח לא מפותח מתחילה ב-70 מיליון ריחות ועבור בעלי חוש ריח מפותח ביותר מעריכים כי יש יכולת הבחנה בין 10 בחזקת 31 ריחות, וההערכה עבור אדם ממוצע היא של 10 בחזקת 12 (טריליון).

בדומה לחושים אחרים, הרגישות לריח דועכת עם הגיל.

חוש הריח משפיע לא מעט על החלטות שמקבלים בני אדם כמו בחירת מאכלים, ואף בחירת בני זוג. על פי מחקר של ד"ר לביא סקונדו וד"ר קובי סניץ מהמחלקה לנוירוביולוגיה במכון ויצמן, לכל אדם יש תפיסת ריח ייחודית, שניתן להבדילה מזו של אדם אחר. אנשים בעלי תפיסת ריח דומה יכולים להיות מועמדים טובים להשתלות אחד לשני.

מחקרים
------

כאמור, פקעת ההרחה היא האזור במוח שמאפשר לנו לקלוט ולעבד ריחות מהסביבה. בנובמבר 2019 פורסם על ידי חוקרים ממכון ויצמן למדע ומאוניברסיטת מלבורן מחקר שבמהלכו התגלה כי נשים שנולדו ללא פקעת הרחה כלל בכל זאת הצליחו לקלוט ולעבד ריחות. החוקרים העלו מספר השערות שביניהן בעקבות מום מולד פקעת ההרחה נדדה מאזור המוח לאזור אחר בגוף, או שהתפתחו פקעיות אחרות במוח שכן תמכו בחוש הריח, אך שום השערה לא אוששה מחקרית עדיין, והתופעה נותרה תעלומה.

ראו גם
------

* תתרנות

קישורים חיצוניים
----------------

ויקישיתוף מדיה וקבצים בנושא **חוש הריח** בוויקישיתוף
* חוש הריח, באתר סנונית
* הפיזיולוגיה של חוש הריח, האנטומיה של חוש הריח ומערכת חוש הריח באתר ליקויי למידה, בתוך אתר האוניברסיטה העברית בירושלים
* ארז גרטי, חוש הטעם והריח, במדור "מאגר המדע" באתר של מכון דוידסון לחינוך מדעי, 9 בספטמבר 2009
* גלי וינרב, ‏איך משפיע מתח נפשי על חוש הריח שלנו?, באתר גלובס, 15 באוקטובר 2013
* אתר למנויים בלבד נטע אלכסנדר, חוש הריח מצטרף סוף סוף למהפכה הטכנולוגית, באתר הארץ, 30 באפריל 2015
* How do dogs "see" with their noses? - סרטון הסבר על חוש הריח של כלבים (באנגלית) סרטונים
* אתר למנויים בלבד הניו יורק טיימס, חוקרים מצאו מתי חוש הריח עובד הכי טוב, באתר הארץ, 10 בנובמבר 2017
* אתר למנויים בלבד הניו יורק טיימס, ציידים-לקטים באסיה יידעו לתאר את אופיו, מקורו ואיכותו של הריח, באתר הארץ, 22 בינואר 2018
* יעל (פרוינד) אברהם, ‏מריחים את הסוף: המסרים הסמויים של חוש הריח, בעיתון מקור ראשון, 29 בינואר 2018
* חוש הריח, באתר אנציקלופדיה בריטניקה (באנגלית)
* אתר למנויים בלבד גדעון לב, המקור לשיבוש בחוש הריח של חולי קורונה: תאים שכמעט לא מוכרים למדע, באתר הארץ, 3 בדצמבר 2021
* ריח, דף שער בספרייה הלאומית

הערות שוליים
------------

1. ↑  The Nose Knows, באתר the-scientist, ‏25 במרץ 2014   
 Humans Can Discriminate More than 1 Trillion Olfactory Stimuli, באתר מגזין Science   
 אסף גולן, מחקר: לאדם יש יכולת להריח למעלה מטריליון סוגי ריח, באתר nrg מעריב, 23 במרץ 2014
2. ↑  אתר למנויים בלבד רותי לוי, חוש הריח מלמד למי נוכל לתרום איברים - ועם מי נרצה לשכב, באתר TheMarker‏, 22 בספטמבר 2015
3. ↑  Tali Weiss, Timna Soroka, Lior Gorodisky et al, Human Olfaction without Apparent Olfactory Bulbs, **Neuron**, 2019
4. ↑  דניאל זרחין, חושבים מחדש על חוש הריח, באתר מדע גדול, בקטנה, ‏25 בנובמבר 2019

| חמשת החושים |
| --- |
| 

|  |
| --- |
| * ראייהראייה
* שמיעהשמיעה
* ריחריח
* טעםטעם
* מגעמגע
 |

 |

| המערכת הלימבית |
| --- |
| אזורים מוחיים | קליפת המוח הלימבית: פיתול החגורה (פיתול החגורה הקדמי, פיתול החגורה הקדמי העליון), הפיתול הפארהיפוקמפאלי (אנ') • קליפת המוח הארובתית-מצחית • היפוקמפוס • פורניקס • אמיגדלה • גרעין האקומבנס • היפותלמוס • הגופים הדדיים • תלמוס |
| תפקודים | רגשות • מוטיבציה • זיכרון • למידה • הרחה • תגובת הילחם או ברח • ויסות של מערכת העצבים האוטונומית |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548511005171
* BnF: cb11965395n (data)
* GND: 4156907-6
* LCCN: sh85123629
* NDL: 00567327
* NKC: ph128176

 |